Diari Oficial de la Generalitat Valenciana


Sumari del DOGV 3693, del 22-02-2000 (2000/948)

RESOLUCIÓ de l’1 de febrer de 2000, de Ferrocarrils de la Generalitat Valenciana (FGV), per la qual es declara la innecessarietat d’un immoble.
-----------------------------------------------------------------------------------------------------------------------------------------------

### Dades del document

Número de DOGV
:   3693

Data del DOGV
:   22-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/948


Data del document
:   01-02-2000

Organisme emissor
:   Ferrocarrils de la Generalitat Valenciana

Tipus de document
:   Resolució

Descriptors 

:   * Ferrocarrils de la Generalitat Valenciana
    * propietat immobiliària

RESOLUCIÓ de l'1 de febrer de 2000, de Ferrocarrils de la Generalitat Valenciana (FGV), per la qual es declara la innecessarietat d'un immoble. [2000/S948]
  
El Consell d'Administració de Ferrocarrils de la Generalitat Valenciana, fent ús de les facultats que li confereix el vigent estatut, aprovat per Decret 144/1986, de 24 de novembre, del Consell de la Generalitat Valenciana, ha declarat la innecessarietat per a la prestació del servei ferroviari de l'immoble que a continuació es descriu:
  
Parcel·la de forma irregular situada en el PK (punt quilomètric) 3/142, marge esquerre, de la línia 1 de Ferrocarrils de la Generalitat Valenciana, FC Llíria-Empalme, enfront de l'estació de Benaguasil 2n, en el terme municipal de Benaguasil.
  
Parcel·la de forma irregular situada en el PK (punt quilomètric) 3/142, marge esquerre, de la línia 1 de Ferrocarrils de la Generalitat Valenciana, ramal Llíria-Empalme, enfront de l'estació de Benaguasil 2n, adscrita al servei ferroviari prestat per aquesta entitat, en sòl urbà del terme municipal de Benaguasil, amb referència cadastral 7663106, i està afectada pel projecte de reparcel·lació UE 16 del Pla General d'Ordenació Urbana de Benaguasil en una superfície de 2.040,95 m².
  
Limita pel nord amb les parcel·les número 1 i número 3 propietat del senyor Antonio Soriano Capella, en una línia recta de 9,71 m i 1,89 m, respectivament, i parcel·les número 8 i número 31 propietat del senyor Joaquín Bonet Pérez, en una línia recta de 6,95 m i 25,59 m, respectivament. Pel sud, millor dit pel sud-est, amb la carretera VV 6.108 de Benaguasil a Benisanó, en una línia recta de 34,04 m. Per l'est amb parcel·les número 8 i número 31 propietat del senyor Joaquín Bonet Pérez, en una línia recta de 31,01 m i 53,21 m, respectivament. Per l'oest amb la via del FC Llíria-Empalme (enfront de l'estació de Benaguasil 2n), en una línia recta de 104,06 m.
  
Els mencionats terrenys van ser adquirits en el seu dia a través d'expropiació forçosa per la Companyia de Ferrocarrils i Tramvies de València. Sent transferit a Ferrocarrils de la Generalitat Valenciana el 13 de juny de 1986 (Reial Decret 1.496/1986).
  
El temps transcorregut des de l'adquisició d'aquest immoble, així com els avatars de tot tipus esdevinguts des d'aquell moment, impossibiliten materialment la notificació individualitzada als titulars de possibles drets, per la qual cosa procedeix fer aquesta notificació de forma pública i d'acord amb l'article 59 de la Llei de Règim Jurídic de les Administracions Públiques i del Procediment Administratiu Comú de 26 de novembre de 1992.
  
Cosa que es fa pública en compliment dels articles 54 i 55 de la Llei d'Expropiació Forçosa, de 16 de desembre de 1954, i 65 del seu Reglament, de 26 d'abril de 1957, en el sentit que els anteriors propietaris dels terrenys o els seus drethavents puguen exercitar el dret de reversió que els poguera correspondre, mitjançant instància adreçada a aquesta entitat al domicili de les oficines centrals, partida de Xirivelleta, s/n, de València (CP 46483), acompanyada de la documentació que acredite fefaentment l'expropiació origen del dret reversional, la condició de ser propietari expropiat o drethavent d'aquest i la superfície i la identificació física de l'immoble objecte de reversió, tot això dins del termini d'un mes comptat a partir del dia de la publicació.
  
València, 1 de febrer de 2000.- El director gerent: Jorge García Bernia.
  
IV. ADMINISTRACIÓ DE JUSTÍCIA
  
a) EDICTES I CÈDULES DE NOTIFICACIÓ